आशा विनय सिंह बैस, रायबरेली। That's why the month of April is pure love for me
1. "अप्रैल" लैटिन शब्द "एप्रिलिस" से बना है, जिसका हिंदी में अर्थ "खुलना" है। इस का संभवतः अर्थ वसंत ऋतू में फूलों के खिलने से है। यह महीना इसलिए खास है क्योंकि पतझड़ के बाद पेड़ पौधों में नए कोमल पत्ते और खूबसूरत पुष्प इसी महीने आते हैं। परिणाम स्वरूप प्रकृति बेहद रंगीन, खूबसूरत और हरी भरी दिखने लगती है।
2. सनातनियों के लिए यह महीना इसलिए खास है क्योंकि अमूमन इसी महीने से हिंदू नववर्ष की शुरुआत होती है। चैत्र नवरात्र और भगवान राम का प्रकट उत्सव भी अमूमन इसी महीने होता है।
3. जैन धर्म को मानने वाले इस देश की जनसंख्या का मात्र .4 प्रतिशत (45 लाख) हैं। यानि वह इस देश के वास्तविक अल्पसंख्यक हैं। लेकिन देश के विकास और आयकर देने में उनका योगदान कहीं बढ़कर है। इतनी कम जनसंख्या होने के बाद भी वह कभी विक्टिम कार्ड नहीं खेलते, दंगे नहीं करते, सरकारी संपत्ति को नुकसान नहीं पहुंचाते। रामनवमी जुलूस पर पथराव नहीं करते। सबसे बड़ी बात यह कि वे देश को हमेशा अपने धर्म से ऊपर समझते हैं। इसी महीने जैनियों के 24वें और अंतिम तीर्थंकर भगवान महावीर का अवतरण दिवस है।
4. इसी महीने गेहूं, सरसों की फसल कट कर घर आ जाती है। फलस्वरूप किसानों के चेहरे हर्ष से खिल उठते हैं। इसके बाद वह घर परिवार के लिए नए कपड़े लेते हैं, पुराना हिसाब चुकता करते हैं तथा अपने बच्चों के शादी ब्याह की तैयारी करने में जुट जाते हैं।
5. इसी महीने से बच्चे पहली बार विद्या अध्ययन हेतु विद्यालय जाते हैं। उस बच्चे और उनके मां बाप के लिए यह अविस्मरणीय क्षण होता है। जो छात्र पहले से पढ़ रहे होते हैं उनका अगली कक्षा में प्रवेश होता है तथा उन्हें नई- नई पुस्तकें, बैग, यूनिफॉर्म, वाटर बोटल मिलती है।
6. सरकारी कर्मचारियों के लिए यह महीना विशेष रूप से लाभकारी है क्योंकि सेवारत कर्मचारियों को इस महीने दो बार तनख्वाह मिलती है और सेवानिवृत्त कर्मचारियों को दो बार पेंशन मिलती है। कुछ खास लोगों को दो बार तनख्वाह और दो बार पेंशन इसी महीने मिलती है।
7. सरकारी कर्मचारियों को इस महीने खूब सारी छुट्टियां मिलती हैं और जनवरी से बढ़ा हुआ डीए भी अमूमन इसी महीने मिलता है। चिल्ड्रन एजुकेशन एलाउंस भी इसी महीने खाते में आ जाता है।
8. अप्रैल के महीने में ही फौजियों का LORA (Living out ration allowance) बढ़ता है, जो पूरे साल कायम रहता है।
9. 1971 के युद्ध में पाकिस्तान के दो टुकड़े कर उसे धूल चटाने वाले फील्ड मार्शल सैम मानेकशॉ का जन्म दिन भी इसी महीने आता है।